Обва район

О́бва райо́н () — Перем ладорын , Коми мулöн важся тор. 
Районыс öння формаын аркмӧтӧм 1959' годӧ.
Веськӧтлан — Обва карок. Обваcянь Перемӧдз – 93 км. 
Обва районын эм öтік кар — Чормӧс.
Районын юралісьыс — Красноборов Анатолий Иванович.
География.
Обва район куйлö Перем ладор шöрын, Кама вавидзансянь асыввылö. Районлöн шöрин Обва карок, сулалö Перемсянь ойвыв-рытвылö 93 км ылынаын. 
 сьӧртіыс (3069 км2 ыжда) пырö Перем муын шöрöт районнэз коласö. Рытвывсянь асыввылö районыс нюжалö 80 км ылына, ойвывсянь лунвылö — 156 км ылына.
Обва районкӧт ордчӧн куйлӧны: рытвылын Карагай район, ойвылын Коми кытшись Юсьва район, асыввылын — Добрянка район, лунвылын — Красновишерск да Нытва районнэз. 
Асыввылас районыс петö Кама вавидзан дорö. Обва ю торйöтö районсö кыкö: лунвыв да ойвыв ладор. Лунвыв ладорыс пырö Перем аггломерацияö, ойвылыс — дзиб. Öні, Обва вылöт поссö нюжöтöмась да, ойвылыс сідзжö оссьö. 
Мувевдöрыс абу жö öткодь: Обва да Чормöс юэзланьын паськалö лажмытін, а район лунвылас — Оханнӧй вылынінлöн ойвыв пом. 
Климат шöркодь континентвывся. 
Мусиннэз — ежаа-шаргунаöсь да сёйвевьяöсь.
Быдмассэз кыдз и быдлаын лунвыв тайга дорын. Вöррес пемытлысъяöсь да паськыткорья-лысъяöсь (ньыв, кöз, нинпу). Бöрьяэз лёка кералöмöсь, ны туйö адззам му-видз уджалан юкöттэз, нето — Кама пöлöн — тэллясялöм уйттэз.
Вöрын олöны ур, кöин, вöрмöс, яг пöтка, ош да кин да. 
Дорьяна мувывторрез:
Районісь вöр-ва да мупытшк öддьöн öсь. Татöн эмöсь: вöр, , торф, сёй.
История.
Обва район — коми отирлöн важся му. Археологгез осьтöмась татöн родановсалісь культура казьмöтан карколяс — Анюшкар. 
XVIII век пондöтчикö Строгановвез лöсьöтöмась татчö именнёлісь шöрин да вайöтöмась роч крессяна. Коми му лоис роч. Басöк архитектура казьмöтаннэзöн кольччöны 1701' годö панöм Чормöс кар да 1781' воын сувтöтöм Обва посад (öні карок, рочöн "Иллинскöй").
Сар дырни öння районыслöн мувывтор вöлі Совкар уездын.
Обва район аркмöма 1923' декаб 14' лунö. 
1935' восянь 1959' воöдз сія шусьöма Перем-Обва район (рочöнжык Пермско-Ильинскöй район). 1959' годö Перем-Обва районлісь визиррез бура вештöмась, сы дынö öтлаöтісö лунвыв торсö пöдналöм Чормöс районлісь, а ассис торйöтöмась рытвыв муэз, кытöн лоис талуння Карагай район. Районыс пондіс бöра шусьыны Обва район.
Янсалӧм.
Öні Обва районын öтік карму да квать посадму.
Оланіннэз.
Обва районын öні сулалöны 189 оланін: öтік кар, öтік карок, 11 посад да 176 грезд. .
Веськöтлан.
Обва районын юралісьöн 2011' восянь уджалö Красноборов Анатолий Иванович.
Отир.
2011' во пондöтчикö Обва районын олöмась 19 591 морт, ныись 10 128 морт — карсаэз (51,7%), 9 463 морт олöны посад-грездын (48,3%). 
Отирлöн тшöкыта — 6,6 морт/км2. Йöзыс тшöкжыка олöны район шöрын да лунвылын, унажыксö Обва ю кыкнан вадöрын да туйез пöлöн: Перем—Обва, Обва—Григорьевскöй, Сретенскöй—Ивановскöй—Чормöс. Район ойвылын отирыс олöны шоча. 
Медуна йöзыс олöны Обва карокын (7,1 сюрс морт), Чормöс карын (4,1 сюрс морт), Сретенскöй посадын (1467 морт), Васильева посадын (561 морт), Филатова посадын (537 морт), Кривец посадын (503 морт).
 сьöрті 95,3 % рочöсь, 1,7 % комиöсь, колясыс — мöдік чужанвужа йöз. Коми отирыс унажыксö олöны ойвылын да ойвыв-рытвылын.
Джынся унажык отиырыс уджавны лöсялан öсь, 24 % — пöрисьöсь. Öтік во сьöрна уджаліссез да лыддисьöны 8,7 сюрс морт мымда. Диплома специалисттэз — 1918 морт, ныись медвылын велöтчöмöн — 629 морт. 
Кӧзяйство.
Кöзяйство структураын медыжыт роль орсöны пукерöтöм да электродеталлез керöм. Му-видз уджаліссез вöдитöны пода, быдтöны сю.
Вöр индустриялöн Обва районас 60 % фонддэз, 40 % лэдзан продукция, 50 % индустрияын уджаліссез. Татчö пырöны вöрхоззэз, вöрпромхоз, кылöтан рейд. 
Машинакерöмын уджалö токö электродеталлез лэдзан Чормöс завод (кусöтаннэз, радиорозеткаэз, янсöтан щитоккез). 
Васильевскöй да Русаки посаддэз дынын невнаöн шедтöны мусир.
Обва районын эм йöвзавод (Обва карокын, сылöн сепаратора юкöттэз осьтöмöсь Чормöсын да Серетенскöйын), Обваын уджалö начкисян пункт, Обваын да Чормöсын эм няньзаводдэз.
Кöдзöны 52 тыс. га пасьта, ныись 5 тыс. га вылын быдтöны сю. Унакодь кöдзöны и вердан культураэз. Сюэз (шогді, зöр, ид, рудзöг) босьтöны 9−11 ц/га.
Кöрттуйлань нуан туйез (Григорьевскöйлань да Менделеевалань) вевттьöмöсь кöдзаöн. 
Районын автобуссэз ветлöны 8 маршрут кузя.
Район пырйöт 25 км мунö федерациялö колана газнуан Ямбург—Тула да 8 км кежöтöм газнуан (регионлö колана).
Велöтан.
Обва районын кыкьямыс дöсвелöтан шöрöт школа (1934 морт):
Куим дöсвелöтан под школа (188 морт):
Нысся эмöсь тодильнöй школаэз:
Кык шöрин:
Вит челядьсад (795 морт):
Культура.
Обва район понда уджалöны:
Чормöс карын уджалöны:
Обва районісь посаддэзын да грезддэзын эмöсь
Масс медиа.
Обва районын петö газета «Знамя».
Ландшафттэз.
Обва районын торйöтöны 299 ландшафт (угоддё):